projecte-aina/catalan_government_crawling huggingface dataset:
Les subvencions ERC Synergy Grants estan destinades a permetre que entre dos i quatre investigadors i els seus equips puguin reunir habilitats, coneixements i recursos complementaris per tal d'abordar conjuntament problemes de recerca ambiciosos.
L'objectiu és promoure avenços substancials en les fronteres del coneixement, impulsar els àmbits científics i encoratjar noves línies de recerca productives amb nous mètodes i tècniques.
Això permetrà situar la investigació transformadora no només a l'avantguarda de la ciència europea, sinó també convertir-se en un referent a escala global.
Els investigadors principals han de demostrar la seva naturalesa innovadora, l'ambició i la viabilitat de la seva proposta.
Alhora, també hauran de demostrar que el seu equip és capaç de reunir els elements científics necessaris per tal d'abordar la grandària i la complexitat de la investigació.
L'import de les beques ERC Synergy serà d'un màxim de 10 milions d'euros, per un període de 6 anys.
Es podria sol·licitar, però, fins a 4 milions d'euros més per tal de cobrir despeses puntuals i excepcionals.
La temàtica del projecte d'investigació és lliure però aquesta s'ha de desenvolupar en un o varis dels estats membres de la UE o dels països associats.
Poden sol·licitar-ho un grup d'entre dos i quatre investigadors principals (Pls), dels quals un serà designat com el responsable (cPI).
D'aquesta manera, el Consell Europeu d'Investigació (ERC, European Research Council) cerca finançar a llarg termini projectes d'investigadors excel·lents i dels seus equips d'investigació, amb la fi de que portin a cap una investigació innovadora i potencialment molt rentable, però d'alt risc.
El seu objectiu específic és "reforçar l'excel·lència, el dinamisme i la creativitat de la investigació europea".
El Consell Europeu de Recerca (ERC) finança milers d'ambiciosos projectes científics.
La missió de l'ERC és encoratjar la recerca de més alta qualitat a Europa a través de finançament competitiu i donar suport a la investigació transfronterera impulsada per investigadors en tots els camps, sobre la base de l'excel·lència científica.
Les beques ERC Starting Grants estan dissenyades per donar suport a investigadors que estiguin iniciant el seu propi equip o programa de recerca independent.
Els interessants han de demostrar la naturalesa, l'ambició i la viabilitat de la seva proposta científica.
A l'hora de demanar la beca és imprescindible que els investigadors, que poden ser de qualsevol nacionalitat, hagin obtingut el seu primer doctorat entre 2 i 7 anys abans de l'1 de gener de 2020.
Aquest període podria estendre's més enllà dels 7 anys en certes circumstàncies, que haurien d'estar degudament documentades.
També s'haurà de demostrar un historial científic prometedor i una excel·lent proposta de recerca.
L'import de cada beca serà d'un màxim d'1.500.000 euros, per un període de 5 anys i amb prorrateig per a projectes de menor durada.
Alhora, es pot demanar fins a 1.000.000 euros addicionals per tal de cobrir els costos extres següents: investigadors que vagin des d'un tercer país fins a la UE o un país associat, la compra d'equips importants i/o l'accés a grans instal·lacions.
La comunitat científica europea necessita noves infraestructures d'investigació d'avantguarda a tots els camps de la ciència i la tecnologia per mantenir-se al capdavant de l'avenç de la investigació i poder ajudar a la indústria a enfortir la seva base de coneixement i els seus coneixements tecnològics.
L'objectiu d'aquesta activitat és donar suport al disseny conceptual i tècnic de noves infraestructures d'investigació que tinguin una clara dimensió i interès europeus.
Les millores importants de les infraestructures existents també podrien considerar-se, si el resultat final pretengués ser equivalent a una nova infraestructura.
Els estudis de disseny han d'abordar totes les preguntes clau relacionades amb la viabilitat tècnica i conceptual de les instal·lacions d'usuari noves o actualitzades.
Una proposta d'estudi de disseny ha de demostrar la rellevància i l'avenç i indicar les mancances infraestructurals que cobriran les noves instal·lacions.
Es consideraran tots els camps d'investigació.
La Comissió Europea considera que les propostes que sol·licitin una contribució de la UE d'entre 1 i 3 milions d'euros seran aquelles que permetran abordar el desafiament específic d'una manera més adequada.
Això no exclou ni discrimina, però, propostes que presentin altres quanties.
La proposta d'estudi de disseny ha d'incloure:
La elaboració de conceptes, de l'arquitectura i de plans d'enginyeria per la construcció, tenint en compte l'eficiència dels recursos i els impactes ambientals
Treball científic i tècnic per garantir que les comunitats d'usuaris científics explotin la nova instal·lació des del principi amb major eficiència
Plans per organitzar la conservació, la preservació i la provisió d'accés a dades recopilades o produïdes per la infraestructura, en línia amb els principis FAIR
Plans per integrar coherentment la nova infraestructura al panorama europeu d'instal·lacions, d'acord amb l'objectiu de la UE d'un desenvolupament territorial equilibrat
El pressupost estimat per la construcció i operació, i idees inicials sobre com assolir la sostenibilitat a llarg termini
Plans per una estructura de govern internacional
La planificació dels serveis d'investigació que es proporcionaran a nivell internacional
El procediment i els criteris per escollir el lloc de la infraestructura
L'IDAE, l'òrgan adscrit al Ministerio de la Transición Ecológica, ha publicat les bases reguladores per la concessió de subvencions del Programa d'Incentius a la Mobilitat Eficient i Sostenible (MOVES) per a projectes singulars ( Programa MOVES Proyectos Singulares )
L'objectiu dels ajuts és donar suport a projectes singulars de gestió integrada de la mobilitat en l'àmbit urbà i metropolità i a projectes experimentals i innovadors, relacionats amb la utilització del vehicle elèctric, per a reduir la dependència energètica del petroli i la disminució de les emissions de CO2.
Les activitats finançables seran les següents:
a) Municipis que alberguen béns inscrits a la Llista de Patrimoni Mundial de la UNESCO:
b) Municipis amb estacions de mesurament utilitzades per a l'avaluació oficial de la qualitat de l'aire, segons dades de la Direcció General de Biodiversitat i Qualitat Ambiental del Ministeri per a la Transició Ecològica, que compleixi algun dels següents requisits per als anys 2015, 2016 o 2017:
Per part de Catalunya els municipis inclosos en àrees amb alta concentració de contaminants:
Els ajuts seran cofinançats amb el fons FEDER, en el marc del Programa Operatiu Plurirregional d'Espanya 2014-2020.
La data límit i el pressupost del programa s'informaran amb la publicació de la convocatòria, que s'espera que sigui al setembre de 2019.
L'SSATP, amb el suport de la Comissió de la Unió Africana (en anglès, AUC), la Comissió Econòmica de les Nacions Unides per l'Àfrica (UNECA), la Unió Europea (UE), el Grup del Banc Mundial (WBG) i el Servei Mundial de Seguretat Viària (GRSF), amb fons de l'UKAid, estan llançant el concurs Storytelling de l'Observatori Africà de Seguretat Viària.
El concurs persegueix identificar aquells que estan treballant per fer que les carreteres africanes siguin més segures.
La millor iniciativa guanyarà un viatge a l'Assemblea General Anual de l'SSATP, al novembre del 2019, on tindrà l'oportunitat de compartir la seva experiència i advocar per un canvi davant dels principals líders del transport africà i els principals dirigents polítics de l'àrea.
El seu propòsit principal és canviar la narrativa de la seguretat viària a l'Àfrica, destacant les iniciatives d'inspiració i transformació que tracten, com a mínim, d'un dels temes següents:
- Innovacions per la seguretat viària, com ara les intervencions basades en dades que estan treballant per millorar la seguretat viària a les comunitats africanes.
- Històries personals de prendre una posició per abordar els problemes quotidians de la seguretat viària, inclosos els desafiaments existents en matèria de seguretat viària i les demandes concretes per abordar-los.
- Lideratge en seguretat viària en països i comunitats, com ara campanyes de comunicació exitoses, programes d'educació o programes de capacitació.
Els formats que s'accepten són els següents:
Pot participar del concurs qualsevol persona major d'edat que resideixi a l'Àfrica.
Aquesta convocatòria està finançada amb fons de la Unió Europea.
El "Big data" es relaciona principalment amb problemes d'augment del volum, la varietat i la velocitat de les dades i té a veure amb la combinació de grans quantitats de fonts de dades heterogènies per obtenir informació significativa, específica i útil, i per desenvolupar noves aplicacions i solucions rellevants.
Els nous reglaments sobre el flux lliure de dades no personals proporcionarà un gran impuls a l'economia europea de dades i obrirà el potencial per a què les noves empreses i pimes europees creïn nous serveis a través de la innovació de dades transfronterers.
Tot i que en general es disposa de més dades, el volum de dades relacionades amb la construcció a la UE, i en particular sobre el rendiment energètic dels edificis, segueix sent escàs.
L'objectiu de la licitació és millorar el coneixement i la disponibilitat de les dades d'alta qualitat, i les capacitats d'anàlisi de dades relacionades, per tal de que sigui més útil per als responsables polítics, les empreses, els investigadors o altres interessats, tot obtenint beneficis diversos.
Això contribuiria a una base més sòlida a partir de la qual prendre decisions fonamentades, noves polítiques i mecanismes financers.
L'objecte del contracte és ajudar a la CE i als estats membres a comprendre millor:
a) La cartografia de la situació de les dades relatives als edificis a la UE
b) La comprensió i la presentació de les combinacions i anàlisis de dades pertinents per l'entorn construït ja establert (per exemple, per part de les principals autoritats locals)
c) Obtenir una visió de les possibles vies de nous esforços a nivell nacional i de la UE.
A l'àmbit més limitat de l'eficiència energètica dels edificis, aquest contracte de serveis també té per objecte vincular encara més l'observatori del parc d'edificis de la UE amb les bases de dades nacionals sobre certificats d'eficiència energètica actualment disponibles a 26 estats.
L'assistència tècnica contribuirà a l'objectiu general del projecte d'inversió de la modernització dels ferrocarrils ucraïnesos.
Es millorarà la capacitat de les línies ferroviàries existents mitjançant l'electrificació i la construcció de noves vies, millorant així la qualitat dels serveis ferroviaris i permetent al ferrocarril mantenir o ampliar la seva quota modal.
El propòsit de la seva assistència tècnica consisteix en:
L'Agència de Gestió d'Ajuts Universitaris i de Recerca (AGAUR) ha publicat la convocatòria.
L'objecte d'aquesta convocatòria és la concessió d'ajuts per a projectes de valorització i transferència de coneixement desenvolupats per innovadors en estades en entitats del sector.
Els projectes han d'estar destinats a la realització d'activitats que condueixin a la creació d'una spin-off o l'explotació de llicències o qualsevol altra forma de protecció de propietat intel·lectual i industrial d'una tecnologia o coneixement, així com les activitats de caràcter demostratiu necessàries per a la seva validació.
Addicionalment, s'hauran de dur a terme activitats que permetin identificar altres tecnologies o coneixements potencialment transferibles.
Per al desenvolupament d'aquests projectes, la universitat o el centre de recerca beneficiari ha de contractar una persona emprenedora, que s'hi incorporarà per un període de 18 mesos explícitament per desenvolupar el projecte.
La persona emprenedora ha de desenvolupar el seu projecte específic d'explotació de resultats de la recerca al si del grup de recerca i el seu projecte ha de tenir en compte altres resultats del grup de recerca, explorant-los i acompanyant-los cap a fases posteriors d'explotació.
Alhora, la universitat o centre al qual pertanyi el grup de recerca ha de donar suport a la persona emprenedora i aprofitar la seva presència per fomentar la cultura emprenedora a la institució.
Es poden beneficiar d'aquests ajuts els grups de recerca de les universitats del sistema universitari de Catalunya, els centres de recerca, els centres tecnològics, les fundacions hospitalàries i les institucions sense ànim de lucre que tinguin com a activitat principal la recerca.
Així mateix, el centre investigador que hagi generat la recerca per transferir ha d'estar ubicat a Catalunya.
El 50% de l'import d'aquesta convocatòria està cofinançat pel Fons Europeu de Desenvolupament Regional (FEDER) 2014-2020.
Pressupost: 1.600.000 € (amb una quantia màxima de 84.000 € per sol·licitant) | Data límit: 60 dies naturals des de l'endemà de la data de la publicació d'aquesta Resolució al DOGC 7924, a data de 24/07/2019
El programa Tecniospring INDUSTRY d'ACCIÓ ofereix ajuts del 100 % per contractar personal d'R+D experimentat a les empreses amb seu operativa a Catalunya i a les entitats acreditades TECNIO.
El 50% d'aquest pressupost està cofinançat per la Unió Europea mitjançant les Accions Marie Skłodowska-Curie del programa Horizon 2020 de la Unió Europea i està alineat amb l'estratègia RIS3CAT, així com amb la Europe Strategy 2020.
Tecniospring INDUSTRY té previst concedir 72 beques per al període 2019-2024, oferint a les empreses i centres d'R+D contractes laborals de dos anys per acollir un investigador a cost zero.
Les empreses i entitats acreditades TECNIO podran desenvolupar projectes de recerca aplicada i participar en activitats de formació en transferència tecnològica, emprenedoria i difusió de la seva activitat a la ciutadania.
Alhora, tindran l'oportunitat d'establir aliances internacionals estratègiques amb entitats punteres.
Per tal de rebre els ajuts del programa Tecnniospring, les empreses o entitats acreditades TECNIO han de presentar un projecte de la mà de l'investigador que el durà a terme.
Des de l'Agència per la Competitivitat de l'Empresa (ACCIÓ) es facilita un espai de vacants on les empreses poden publicar el seu projecte de recerca i el perfil d'investigador que necessiten.
L'Eurostat és una Direcció General de la Comissió Europea (CE), la missió de la qual és proporcionar a la Unió Europea un servei d'informació estadística d'alta qualitat.
L'objectiu concret d'aquesta convocatòria és adquirir dades de comerç mundial, amb fonts oficials i confiables, les quals s'han de proporcionar mensualment, tot i que també han d'estar disponibles a nivell superior (trimestrals, bianuals i anuals).
L'Eurostat cerca un contractista amb la capacitat de proporcionar un producte/solució que cobreixi la major taxa de comerç possible, amb com a mínim 80 països.
Alhora, s'han de proporcionar taxes de cobertura comercial de, com a mínim, el 90% mundial (95% pels productes pesquers).
La solució / producte proporcionat ha d'estar en format web i amb un format fàcil i accessible.
Aquest haurà d'estar obligatòriament en anglès, sent preferible que també incorpori altres llengües, especialment francès i alemany.
Més concretament, el licitant haurà de realitzar i/o proveir els següents punts:
El contractista ha de proporcionar estadístiques del comerç mundial provinents de fonts oficials i confiables amb una gran cobertura mundial.
També es requereix informació sobre les fonts de dades, les actualitzacions i la data de revisió i les metadades
El contractista ha de proporcionar l'accés a la base de dades després de la signatura del contracte específic amb la DG.
Les dades han d'estar en línia i basades en la web amb un sistema de fàcil accés i utilització
El contractista ha de proporcionar un conjunt de serveis associats amb l'accés a la base de dades.
Com es menciona a la informació general i objectius, es requereix capacitació i suport tècnic per correu electrònic i telèfon
Els premis ADCE tenen l'objectiu d'inspirar, educar i unir.
Coneguts com la " Champions de la Creativitat", aquests premis són l'únic concurs internacional que reuneix les obres premiades de les competicions nacionals europees més prestigioses, erigint-se com el màxim referent d'excel·lència creativa a Europa.
Estan cofinançats pel programa Europa Creativa.
La participació als premis ADCE està limitada exclusivament a treballs reconeguts a nivell nacional i els hi ofereix l'oportunitat de rebre visibilitat i promoció internacional.
Els premis consten de sis categories:
Un prestigiós jurat internacional format per uns 60 creadors de renom provinents d'arreu d'Europa valorarà totes les obres participants en cada categoria.
El Festival Internacional de Cinema Documental d'Amsterdam (IDFA) és el festival de documentals més gran del món.
El seu objectiu és promoure els documentals creatius amb un punt de vista innovador i socialment rellevant i presentar-los a una audiència, el més àmplia possible.
El festival projecta una quantitat important de documentals, però alhora organitza tallers, debats i fòrums.
En el marc d'aquest festival hi trobem el programa de formació IDFAcademy (amb suport MEDIA), que tindrà lloc del 21 al 24 de novembre del 2019 a Amsterdam.
Durant els quatre dies de durada del programa, la propera generació de directors internacionals i productors obtindran una actualització de coneixements del mercat de la indústria del documental.
Aprendran en primera persona les tendències actuals en la direcció documental i els models presents en diverses parts del món per, d'aquesta manera, desenvolupar una visió més àmplia del sector.
Masterclasses amb coneguts directors, sessions més reduïdes sobre aspectes com l'abast i la distribució, taules rodones i reunions one-on-one formen part del programa, a més d'alguna sorpresa especial.
El laboratori admet 100 participants.
Estan convidats a participar-hi directors i productors que estiguin realitzant la seva primera o segona pel·lícula, que hagin demostrat el seu talent en l'àmbit nacional.
Els estudiants de cinema no són elegibles.
Tot i que el programa no està lligat a la participació amb un projecte, els participants seleccionats hauran de tenir un projecte o una pel·lícula acabada durant la seva participació al taller.
On sí que són elegibles els estudiants de cinema és a l'IDFA Films Student Route, un programa organitzat per l'IDFA i l'Acadèmia de cinema holandès que consisteix en un programa fet a mida per a estudiants d'escoles de cinema.
Es tracta d'una ruta inspiradora a través del programa del festival que inclou, entre altres activitats, un dia al programa IDFAcademy a l'Acadèmia de Cinema d'Holanda, l'accés a projeccions del programa del festival amb col·loquis, assistència a masterclasses i oportunitats de networking amb estudiants de cinema internacionals i professionals.
Les escoles de cinema estan convidades a participar en aquesta iniciativa.
Els alumnes i el professorat assistent podran gaudir d'un descompte d'un 15% en l'acreditació de convidats
Arriba una nova edició de Cartoon Springboard, un esdeveniment de pitching en el qual els joves talents de les escoles d'animació europees tenen l'oportunitat de presentar el seu projecte davant un conjunt d'experts del món audiovisual.
És organitzat anualment per CARTOON, l'associació europea de l'animació, i aquest any es durà a terme a València del 30 de setembre al 2 d'octubre de 2019.
L'esdeveniment, d'una durada de tres dies, s'enfoca en dues parts:
Els pitchings seran valorats per experts en animació i multimèdia, que assessoraran sobre contingut, finançament i distribució.
D'aquesta manera, rebreu consells pràctics i orientació, tant de forma directa com indirecta.
També us permetrà contactar amb els principals compradors i productors d'Europa, una de les grans avantatges d'assistir-hi.
Qui pot presentar un projecte d'animació?
Quin tipus de projecte d'animació?
La tarifa de registre és de 250 euros, tant pels joves talents com pels professionals sense projecte.
Els ciutadans de certs països, els quals són disponibles a l'enllaç de la convocatòria, tenen la opció de demanar una beca.
Entre aquests països, però, no s'hi troba l'Estat Espanyol.
La xarxa de cinemes Europa Cinemas, compromesa amb el cinema europeu, té oberta la convocatòria per ampliar el nombre de cinemes que s'hi vulguin adherir.
En cas de ser acceptat, es passaria a formar part de la xarxa a partir de l'1 de gener del 2020.
Fundada l'any 1992, amb el suport d'Europa Creativa MEDIA i el Centre Nacional du Cinema et de l'Image Animée (CNC), els seus objectius són:
Els cinemes que vulguin presentar-s'hi han d'assolir certs criteris (nombre d'entrades, de sessions i percentatge de pel·lícules europees no nacionals en la seva programació).
Aquesta informació es troba disponible a les Línies Directrius.
Un cop la sala de cinema és part de la xarxa, pot accedir a un programa de suport, el qual pot ser d'entre 15.500 € (per a cinemes d'una pantalla) fins a 73.000 € (per a cinemes de 30 o més pantalles) anuals.
Aquelles sales que no se sentin preparades per entrar a la xara, poden igualment participar als programes de formació oberts d'Europa Cinemas, adreçat a tots els exhibidors d'Europa.
El projecte consistirà en prestar assistència tècnica a la Comisión Nacional para el Desarrollo y Vida sin Drogas (DEVIDA), principalment a l'Observatori Peruà de Drogues.
Aquest suport es realitzarà en el marc de l'Estratègia Nacional de Lluita contra les Drogues i del pla de desenvolupament del VRAEM, una regió formada per la Vall dels rius Apurimac, Ene i Mantaro.
El projecte consistirà en donar assistència tècnica a les institucions peruanes responsables de l'execució de l'Estratègia Nacional de Lluita contra les Drogues i polítiques relacionades.
Les missions dels experts es definiran en funció de les necessitats de les institucions beneficiàries.
L'expert principal (i cap de l'equip) estarà a càrrec de la gestió corrent de l'assistència tècnica i d'identificar, en col·laboració amb les autoritats peruanes competents, els colls d'ampolla, les necessitats i el tipus de solucions que es requereixen.
La participació és oberta a totes les persones físiques nacionals i persones jurídiques que estiguin establertes de manera efectiva a un dels estats membres de la Unió Europea o a un dels països o territoris elegibles.
L'objectiu de l'operació és permetre que un consultor independent formi una opinió professional sobre el procés d'execució del projecte de millora de la Gran Carretera del Nord (T2).
L'operació TA dóna suport a l'Agència de Desenvolupament Vial (RDA) en la implementació del projecte "Great North Road (T2) Upgrade", que consisteix en l'actualització i millora d'uns 372 quilòmetres de la Gran Carretera del Nord (GNR) de Mpika a Nakonde a la província de Muchinga, al nord-est de Zambia.
El Govern de la República de Zàmbia i la Plataforma Africana d'Inversió (AIP) són els principals inversos i cofinançadors d'aquest projecte.
El propòsit de l'operació és permetre que un consultor independent formi una opinió professional sobre el procés d'implementació del projecte.
També s'hauran de dur a terme un seguit d'auditories tècniques, les quals hauran de ser exhaustives, revisant les activitats completades i les que estan en curs.
Això inclourà l'examen de qualitat de les obres executades i el compliment de les obres viàries amb les especificacions tècniques i els estàndards descrits als documents de licitació.
La consultoria també revisarà el calendari d'execució, els contractes d'obres i serveis, la qualitat de supervisió de les obres així com les activitats socials i mediambientals i els processos d'expropiació.
Més específicament, el consultor realitzarà les activitats següents:
L'objectiu general de la present convocatòria de propostes és donar suport a la societat civil en les seves accions destinades a afavorir la protecció i la promoció dels drets humans i les llibertats fonamentals a Guinea Equatorial.
Com està indicat en les estratègies de la UE per als drets humans a Guinea Equatorial, la UE subratlla la importància de comptar amb una societat civil forta i representativa que pugui jugar un paper eficaç en la reforma política i la defensa dels drets humans.
Els objectius específics de la present convocatòria de propostes són: